CELEX: 62011CN0593
Language: da
Date: 2011-11-25 00:00:00
Title: Sag C-593/11 P: Appel iværksat den 25. november 2011 af Alliance One International, Inc. til prøvelse af dom afsagt af Retten (Tredje Afdeling) den 9. september 2011 i sag T-25/06, Alliance One International, Inc. mod Europa-Kommissionen

28.1.2012   
            
            
               DA
            
            
               Den Europæiske Unions Tidende
            
            
               C 25/41
            
         
      Appel iværksat den 25. november 2011 af Alliance One International, Inc. til prøvelse af dom afsagt af Retten (Tredje Afdeling) den 9. september 2011 i sag T-25/06, Alliance One International, Inc. mod Europa-Kommissionen
      (Sag C-593/11 P)
      (2012/C 25/78)
      Processprog: engelsk
      
         Parter
      
      
         Appellant: Alliance One International, Inc. (ved avvocati C. Osti, A. Prastaro og G. Mastrantonio)
      
         Den anden part i appelsagen: Europa-Kommissionen
      
         Appellanten har nedlagt følgende påstande
      
      
                  —
               
               
                  Rettens dom af 9. september 2011 i sag T-25/06, Alliance One International mod Kommissionen, ophæves i dens helhed, og hvis sagen er moden til påkendelse,
               
            
                  —
               
               
                  annulleres artikel 1, stk. 1, i den anfægtede beslutning, for så vidt som den vedrører SCC, Dimon og Alliance One, og som følge heraf
               
            
                  —
               
               
                  nedsættes de bøder, der er pålagt Transcatab og Dimon Italia (Mindo), således at bøderne ikke overstiger 10 % af deres omsætning i det seneste regnskabsår, og
               
            
                  —
               
               
                  nedsættes de bøder, der er pålagt Transcatab og Dimon Italia-Mindo, eftersom multiplikationsfaktoren ikke finder anvendelse længere, idet den byggede på koncernens størrelse.
               
            
                  —
               
               
                  Under alle omstændigheder tilpligtes Kommissionen at betale samtlige sagsomkostninger, herunder de omkostninger, som Alliance One International har afholdt i forbindelse med sagen ved Retten.
               
            
         Anbringender og væsentligste argumenter
      
      Alliance One har nedlagt påstand om: (i) annullation af den appellerede dom i dens helhed, (ii) annullation af artikel 1, stk. 1, i Kommissionens beslutning af 20. oktober 2005 i sag COMP/C.38.281/B.2 — Råtobak — Italien, for så vidt som den vedrører Standard Commercial Corp. (»SCC«), Dimon Inc. (»Dimon«) og Alliance One, og som følge heraf (iii) nedsættelse af de bøder, der er pålagt Transcatab S.p.A. (»Transcatab«) og Dimon Italia S.r.l. (»Dimon Italia«; nu Mindo), således at bøderne ikke overstiger 10 % af deres omsætning i det seneste regnskabsår, eller subsidiært om (iv) nedsættelse af de bøder, der er pålagt Trancatab og Dimon Italia (nu Mindo), eftersom multiplikationsfaktoren ikke finder anvendelse længere, og (v) under alle omstændigheder om at Kommissionen tilpligtes at betale samtlige sagsomkostninger, herunder de omkostninger, som Alliance One har afholdt i forbindelse med sagen ved Retten.
      Alliance One har gjort gældende, at den appellerede dom bør ophæves af følgende grunde:
      
                  —
               
               
                  For det første har Retten tilsidesat artikel 296 TEUF og artikel 48 og 49 i Den Europæiske Unions charter om grundlæggende rettigheder. Retten har undladt at foretage en konkret og fyldestgørende undersøgelse af det relevante bevismateriale, som appellanten havde fremlagt med henblik på at modbevise formodningen om bestemmende indflydelse, og den har som følge heraf ikke i tilstrækkelig grad underbygget sin begrundelse for ikke at finde, at formodningen om faktisk kontrol måtte forkastes på grundlag af bevismaterialet, og dette indebærer tilsidesættelse af uskyldsformodningen, legalitetsformodningen og princippet om individuelt ansvar.
               
            
                  —
               
               
                  For det andet har Retten tilsidesat appellantens ret til forsvar ved at afvise det af Alliance One fremlagte bevismateriale, anvende de almindelige principper om bevisbyrde og de processuelle regler om bevisførelse urigtigt.